ગુજરાતી સમાચાર: DVR ઇશ્યૂ લાવતી કંપનીઓને ખાસ રાહત આપવા SEBIની માંગ | Dvr Sebi - Share Bazaar | I Am Gujarat
Gujarati News Share Market DVR ઇશ્યૂ લાવતી કંપનીઓને ખાસ રાહત આપવા SEBIની માંગ
Updated: Aug 16, 2019 11:31 am IST
70669399
મુંબઈ:બજારની નિયમનકાર સેબીએ નાણામંત્રાલયનો સંપર્ક કર્યો છે અને ડીવીઆર (ડિફરન્શિયલ વોટિંગ રાઇટ્સ) સાથેના શેર ઇશ્યૂ કરવા માંગતી આઇટી કંપનીઓ માટે ખાસ રાહત આપવાની માંગણી કરી છે. હિલચાલથી માહિતગાર બે વ્યક્તિએ આમ જણાવ્યું હતું.
નિયમનકારે 27 જૂને બોર્ડની મિટિંગમાં ડીવીઆર ઇશ્યુઅન્સ માટે નવા ફ્રેમવર્કની જાહેરાત કરી હતી. જોકે, બજારની નિયમનકાર દ્વારા પ્રસ્તાવિત કેટલાક રેગ્યુલેશનમાં સરકારી નિયમોમાં સુધારાની જરૂર પડશે. તેમાં કંપનીઝ એક્ટ અને સિક્યોરિટીઝ કોન્ટ્રાક્ટ રૂલ્સ 1957નો સમાવેશ થાય છે. સેબીની એક ભલામણ નફાકારકતાનો માપદંડ રદ કરવા અંગે હતી. ડીવીઆર ઇશ્યૂ કરવા માંગતી કંપનીઓએ તેનું પાલન કરવાનું હોય છે.
ડીવીઆર એ સ્પેશિયલ શેર્સ હોય છે જેમાં સામાન્ય શેરની તુલનામાં અલગ વોટિંગ રાઇટ્સ અથવા ડિવિડન્ડ રાઇટ્સ હોય છે. સ્ટાર્ટ-અપ્સના નવા યુગમાં તે પ્રમોટર્સ માટે લોકપ્રિય પ્રક્રિયા છે જેનાથી તેઓ તેમને વધારે વોટિંગ રાઇટ્સ સાથે શેર્સ ઇશ્યૂ કરી શકે છે. આવું એટલા માટે કરવામાં આવે છે જેથી તેઓ પ્રાઇવેટ ઇક્વિટી રોકાણકારો પાસેથી મુક્તપણે મૂડી એકત્ર કરી શકે અને કંપનીમાં તેમનો હિસ્સો ઘટાડવાની જરૂર ન પડે. કેટલાક કિસ્સામાં કંપનીઓ નીચી કક્ષાના અથવા વોટિંગ રાઇટ વગરના શેર્સ પણ ઇશ્યૂ કરે છે જેમાં ડિવિડન્ડ રાઇટ વધારે હોય છે. આમ કરવાથી માઇનોરિટી શેરહોલ્ડર્સ પાસે કંપનીના ડિવિડન્ડમાં વધારે હિસ્સો રહેશે પરંતુ સ્ટ્રેટેજીના સંદર્ભમાં તેમની પાસે ઓછા અધિકાર રહેશે.
સિક્યોરિટીઝ કોન્ટ્રાક્ટ રૂલ્સ પ્રમાણે કોઈ પણ કંપની ડિફરન્શિયલ વોટિંગ રાઇટ્સ સાથેના શેર્સ ઇશ્યૂ કરવા માંગતી હોય તો તે ઓછામાં ઓછાં ત્રણ વર્ષથી નફો કરતી હોય તે જરૂરી છે. રેગ્યુલેટર માને છે કે ટેક્‌નોલોજી સ્ટાર્ટ અપ્સ માટે આવી નફાકારકતાની સ્થિતિ પ્રાપ્ત કરવી મુશ્કેલ છે જેઓ નફો કરતી હોતી નથી.
એક સૂત્રે કહ્યું કે, "નફાકારકતાની સ્થિતિ સૌથી મોટો અવરોધ છે કારણ કે અત્યારે અગ્રણી સ્ટાર્ટ-અપ્સમાંથી કોઈ નફો કરતી નથી. અમે આ વિશે ભલામણો મોકલી છે અને વધારે માહિતી મળે તેની રાહ જોવાઈ રહી છે."
આ ઉપરાંત કંપનીઝ એક્ટ હેઠળ શેર કેપિટલ અને ડિબેન્ચરના નિયમો કહે છે કે ડીવીઆર દ્વારા એકત્ર કરી શકાતી મહત્તમ ઇક્વિટી કુલ ઇક્વિટીના ફક્ત 24 ટકા સુધી હોઈ શકે.
સેબીની માંગ છે કે તેમાં રાહત આપીને 74 ટકા સુધી વધારવામાં આવે. કંપનીઝ એક્ટ હેઠળ હાલના નિયમોમાં 2:1થી વધારે ન હોય તેવા સુપિરિયર રાઇટ્સ શેર્સના ઇશ્યૂની મંજૂરી અપાય છે. સેબીની માંગણી છે કે તેને વધારે રિલેક્સ કરીને 10:1 કરવામાં આવે. આ વિશે સેબીને મોકલવામાં આવેલા ઇ-મેઇલનો જવાબ મળ્યો ન હતો.
રેગ્યુલેટરે 27 જૂનની બોર્ડ મિટિંગમાં આ મુદ્દો ઉઠાવ્યો હતો. કેટલીક ભલામણોને કોર્પોરેટ બાબતોના મંત્રાલયને રિફર કરવામાં આવી છે. સેબીએ આવા ડિફરન્શિયલ વોટિંગ રાઇટ્સના ઉપયોગને માત્ર ટેક્‌નોલોજી કંપનીઓ પૂરતું સીમિત રાખ્યું છે જેના પ્રમોટર્સની નેટવર્થ ₹500 કરોડ હોય.
શ્રી સિમેન્ટમાં ઘણા 'સેલ' કોલનિફ્ટીમાં 12,000ની સપાટી તૂટે તો શોર્ટ સેલ કરી શકાયIRCTCના શેરનો નવો રેકોર્ડ, ઈશ્યૂ પ્રાઈઝ કરતા 570% વધી ગયો ભાવરોકાણ સલાહકારો માટે લાયકાતનાં ધોરણો ચુસ્ત બનશે: સેબીનો નિર્ણયSBI કાર્ડ્સના IPOને સેબીની મંજૂરીકોરોના ઈમ્પેક્ટનો ભય: સેન્સેક્સ 400 પોઈન્ટ્સ ડાઉનકોરોનાની ભારતીય બજાર પર સારી-નરસી બંને અસરો જોવાશેFPIsની ઇક્વિટીમાં ₹10,426 કરોડની ચોખ્ખી ખરીદીટોપ-આઠ કંપનીઓના માર્કેટકેપમાં ₹1 લાખ કરોડથી વધુનો ઉછાળોઆગામી ટૂંકા ટ્રેડિંગ સપ્તાહે બજાર રેન્જબાઉન્ડ રહેવાની ધારણાAPI અને OMC શેરોની મોટા પાયે ખરીદી કરોSBI કાર્ડ્સ IPO:ગ્રે-માર્કટ સક્રિયરિટર્નપ્રેમી રોકાણકારો આ મલ્ટિબેગર્સને વેલેન્ટાઈન બનાવવા વિચારે: એક્સપર્ટ્સIRCTCના શેરમાં લિસ્ટિંગ બાદ 400 ટકાનું તગડું વળતરકોરોના વાઇરસની ભારતીય બજાર પરની સંભવિત અસર